**คู่มือการเขียนบรรณานุกรมตามแบบ APA, 6th Edition**

**(APA Referencing Guide, 6th Edition)**

รายการบรรณานุกรมแต่ละรายการประกอบด้วยรายละเอียดที่แตกต่างกัน ขึ้นอยู่กับประเภทของทรัพยากรสารสนเทศ เช่น หนังสือ รายละเอียดของบรรณานุกรมหนังสือแต่ละรายการ ประกอบด้วย ชื่อผู้แต่ง
ปีพิมพ์ ชื่อหนังสือ ครั้งที่พิมพ์ สถานที่พิมพ์ และสํานักพิมพ์ ส่วนบทความในวารสาร ประกอบด้วย ชื่อผู้แต่ง
ปีพิมพ์ ชื่อบทความ ชื่อวารสาร เล่มที่ ฉบับที่ หน้าของบทความ เป็นต้น ฉะนั้นจึงมีความจําเป็นจะต้องทราบข้อกําหนดของการลงรายละเอียดทางบรรณานุกรมในแต่ละประเภททรัพยากรสารสนเทศ

สำหรับการเขียนบรรณานุกรมตามแบบ American Psychological Association หรือ APA ปัจจุบันได้พัฒนามาถึงเวอร์ชันที่ 6 ซึ่งเปลี่ยนแปลงจากเดิมไปพอสมควร ในคู่มือนี้จะกล่าวข้อกำหนดการลงรายละเอียดของบรรณานุกรมและตัวอย่างของทรัพยากรสารสนเทศประเภทต่าง ๆ

**1. ข้อกําหนดในการเขียนรายการบรรณานุกรม**

**1.1 การเขียนชื่อผู้แต่ง**

* ไม่ต้องลงคํานําหน้านาม ตําแหน่งทางวิชาการ คําเรียกทางวิชาชีพและตําแหน่งยศต่าง ๆ (ยกเว้น
มีฐานันดรศักดิ์ บรรดาศักดิ์ และสมณศักดิ์) เช่น

พลเรือตรีสมภพ ภิรมย์ ลงรายการเป็น สมภพ ภิรมย์

 ศาสตราจารย์ ดร. ยงยุทธ ยุทธวงศ์ ลงรายการเป็น ยงยุทธ ยุทธวงศ์

* ผู้แต่งมีฐานันดรศักดิ์และบรรดาศักดิ์ให้กลับฐานันดรศักดิ์หรือบรรดาศักดิ์ไว้หลังชื่อโดยมีเครื่องหมายจุลภาคคั่น เช่น

ม.ร.ว. รมณียฉัตร แก้วกิริยา ลงรายการเป็น รมณียฉัตร แก้วกิริยา, ม.ร.ว.

ท่านผู้หญิงอุศนา ปราโมช ลงรายการเป็น อุศนา ปราโมช, ท่านผู้หญิง.

* ผู้แต่งมีสมณศักดิ์ให้ลงชื่อสมณศักดิ์และถ้าทราบชื่อเดิมให้ใส่ไว้ในวงเล็บต่อจากชื่อสมณศักดิ์ เช่น

พระราชรัตนรังสี(วีรยุทธ์ วีรยุทฺโธ).

พระราชพรหมยาน (หลวงพ่อฤาษีลิงดํา).

พระธรรมกิตติ.

* กรณีที่เป็นคนไทย ให้ลงทั้งชื่อและนามสกุล เช่น

หริส สูตะบุตร

ศักรินทร์ ภูมิรัตน

* กรณีเป็นชาวต่างประเทศ ให้ใส่ชื่อสกุล คั่นด้วยเครื่องหมายจุลภาค ตามด้วยชื่อต้น ชื่อกลาง ที่เป็นตัวย่อ ทั้งนี้รวมถึงผู้แต่งชาวไทยที่เขียนหนังสือเป็นภาษาอังกฤษ จะลงรายการผู้แต่งโดยใช้นามสกุลขึ้นต้น เหมือนผู้แต่งชาวต่างประเทศ เช่น

John Campbell ลงรายการเป็น Campbell, J.

Adam Johnson Smiths ลงรายการเป็น Smiths, A.J.

Krissanapong Kirtikara ลงรายการเป็น Kirtikara, K.

* กรณีที่มีผู้แต่ง 3 คนขึ้นไป ให้ลงชื่อผู้แต่งทั้งหมด โดยใช้เครื่องหมายจุลภาคคั่นระหว่างชื่อผู้แต่งคนแรกกับคนที่สอง และให้ใช้คำว่า “และ”คั่นระหว่างชื่อผู้แต่งคนรองสุดท้ายและคนสุดท้ายโดยไม่ต้องมีเครื่องหมายจุลภาคคั่น เช่น

ปรุงศรี วัลลิโภดม, ผกาวรรณ เดชเทวพรม และพรรณิภา นิลณรงค์

* กรณีหนังสือที่ไม่มีชื่อผู้แต่ง แต่มีชื่อบรรณาธิการ ให้ใส่คำว่า(บรรณาธิการ) ข้างหลังชื่อคนไทย และ (Ed.) ข้างหลังชื่อชาวต่างประเทศหากมีมากกว่า 1 คน ใช้ (Eds.) เช่น

ปรุงศรี วัลลิโภดม, ผกาวรรณ เดชเทวพรม และพรรณิภา นิลณรงค์ (บรรณาธิการ).

 Saranwong, S., Kasemsumran, S., Thanapase, W., and Williams, P. (Eds.).

**1.2 ปีที่พิมพ์**

* ในกรณีอ้างถึงผลงานมากกว่า 1 ผลงาน ของผู้แต่งคนเดียวกันซึ่งตีพิมพ์ปีเดียวกัน ให้ใส่ตัวอักษรก, ข, ค ไว้ท้ายปีที่พิมพ์ ตามลำดับ ส่วนภาษาอังกฤษให้ใช้ตัวอักษา a, b, c, d ไว้ท้ายปีที่พิมพ์ เช่น

สมยศ นาวีการ. (2543 ก).

สมยศ นาวีการ. (2543 ข).

Frang, C. R. (1986 a).

**1.3 ครั้งที่พิมพ์**

* พิมพ์ครั้งที่หนึ่ง ไม่ต้องลงรายละเอียด
* พิมพ์ครั้งที่ 2 ขึ้นไปต้องลงรายการด้วย โดยระบุข้อความ พิมพ์ครั้งที่ 2 หรือพิมพ์ครั้งที่ 3 สำหรับภาษาไทย และ 2nd ed. หรือ 3rd ed. สำหรับภาษาอังกฤษ

**1.4 สํานักพิมพ์**

* ถ้าสํานักพิมพ์เป็นมหาวิทยาลัยและมีชื่อจังหวัดเป็นส่วนหนึ่งของชื่อมหาวิทยาลัย ไม่ต้องระบุชื่อของจังหวัดในส่วนของสถานที่พิมพ์อีก เช่น

มหาวิทยาลัยเชียงใหม่.

University of Wisconsin.

* ลงชื่อของสํานักพิมพ์อย่างสั้นและเข้าใจได้ชัดเจน เขียนชื่อ สมาคม บริษัท และโรงพิมพ์มหาวิทยาลัย แต่ให้ตัดคําว่า สํานักพิมพ์ ห้างหุ้นส่วนจํากัด บริษัท หรือ คําว่า Publishers, Co., และ Inc. เช่น

สํานักพิมพ์ดวงกมล ลงรายการเป็น ดวงกมล.

บริษัทโรงพิมพ์ไทยวัฒนาพานิชจํากัด ลงรายการเป็น โรงพิมพ์ไทยวัฒนาพานิช.

Prentice-Hall, Inc. ลงรายการเป็น Prentice-Hall.

John Wiley & Sons, Inc. ลงรายการเป็น John Wiley & Sons.

**1.5 สถานที่พิมพ์**

* สิ่งพิมพ์ที่ปรากฏชื่อเมืองที่พิมพ์หลายชื่อให้ใส่เมืองแรกที่ปรากฏ หรือชื่อเมืองของสํานักพิมพ์ที่พิมพ์หนังสือหรือสิ่งพิมพ์นั้น ๆ
* สถานที่พิมพ์ที่เป็นชื่อเมืองซึ่งรู้จักกันทั่วไป ลงรายการตามชื่อที่ปรากฏ ไม่ต้องลงชื่อประเทศ หรือรัฐ

**1.6 หน้า**

กรณีข้อความที่อ้างอิงมาจากหน้าเดียว ใช้คำว่า หน้า หรือ p. ตามด้วยหมายเลขหน้า หากอ้างอิงมาจากหลายหน้าต่อเนื่องกัน ใช้คำว่า หน้า หรือ pp. ตามด้วยหมายเลขหน้าเริ่มต้น และหน้าสุดท้ายที่อ้างอิงโดยคั่นด้วยเครื่องหมายยัติภังค์ (-) กรณีที่ใช้ข้อความทั้งเล่มในการอ้างอิงให้ใส่จำนวนหน้าทั้งหมดของหนังสือที่ใช้อ้างอิง

**1.7 การใช้อักษรย่อ**

ม.ป.ท. แทนคําเต็มว่า (ไม่ปรากฏสถานที่พิมพ์)

N.P. แทนคําเต็มว่า (no Place of publication)

ม.ป.พ. แทนคําเต็มว่า (ไม่ปรากฏสํานักพิมพ์)

n.p. แทนคําเต็มว่า (no publisher)

(ม.ป.ป.) แทนคําเต็มว่า ไม่ปรากฏปีพิมพ์

(n.d.) แทนคําเต็มว่า no date

(บ.ก.) แทนคําเต็มว่า บรรณาธิการ

(Ed.) หรือ (Eds.) แทนคําเต็มว่า Editor หรือ Editors

**2. รายละเอียดและตัวอย่างบรรณานุกรมทรัพยากรสารสนเทศแต่ละประเภท**

**2.1 หนังสือ**

ชื่อผู้แต่งหรือบรรณาธิการ. (ปีที่พิมพ์). *ชื่อหนังสือ*. ครั้งที่พิมพ์, สำนักพิมพ์, สถานที่พิมพ์, หน้า.

**2.2 บทความในวารสาร**

ชื่อผู้แต่ง. (ปีที่พิมพ์). “ชื่อบทความ”, *ชื่อเต็มของวารสาร*. ปีที่ (vol.), ฉบับที่หรือเล่มที่ (No.), หน้า.

**2.3 บทความในรายงานการประชุมทางวิชาการ**

ชื่อผู้แต่ง. (ปีที่พิมพ์). “ชื่อบทความ”, *ชื่อการประชุม*. ครั้งที่ประชุม(ถ้ามี), วันเดือนปี ที่ประชุม, สถานที่ประชุม, หน้า.

**2.4 บทความในหนังสือ**

ชื่อผู้เขียนบทความ. (ปีที่พิมพ์). “ชื่อบทความ”. ใน *ชื่อหนังสือ*. ชื่อบรรณาธิการหรือผู้รวบรวม, ครั้งที่พิมพ์, สำนักพิมพ์, สถานที่พิมพ์, หน้า.

**2.5 บทความในหนังสือพิมพ์**

ชื่อผู้เขียนบทความ. (ปีที่พิมพ์). “ชื่อบทความ”, *ชื่อหนังสือพิมพ์*, วันที่, หน้า.

**2.6 วิทยานิพนธ์**

ชื่อผู้แต่ง. (ปีที่พิมพ์). *ชื่อวิทยานิพนธ์*. วิทยานิพนธ์ปริญญา...สาขาวิชา... คณะ.... มหาวิทยาลัย...., หน้า.

**2.7 สิทธิบัตร**

ชื่อผู้จดสิทธิบัตร. (ปีที่ได้รับการจดสิทธิบัตร). *ชื่อสิ่งประดิษฐ์*. ประเทศที่จดสิทธิบัตร, หมายเลขของสิทธิบัตร.

**2.8 สารสนเทศอิเล็กทรอนิกส์**

**2.8.1 เอกสารฉบับเต็ม (Full-text) จากฐานข้อมูลออนไลน์**

เอกสารฉบับเต็ม (Full-text) จากฐานข้อมูลออนไลน์ เช่น Science Direct, ABI/Inform, IEEE Xplore เป็นต้น

ชื่อผู้เขียนบทความ. (ปีที่พิมพ์). “ชื่อบทความ”. *ชื่อวารสาร*[Electronic]. ปีที่, เล่มที่, หน้า, Available: ชื่อผู้จัดพิมพ์/ชื่อฐานข้อมูล [วันที่สืบค้น].

**2.8.2 สาระสังเขปจากฐานข้อมูลออนไลน์**

สาระสังเขปจากฐานข้อมูลออนไลน์ เช่น Applied Science and Technology Plus, Science Direct เป็นต้น

ชื่อผู้เขียนบทความ. (ปีที่พิมพ์). [Abstract of “ชื่อบทความ”. *ชื่อวารสาร*. Vol., No., หน้า], [Electronic], Available: ชื่อผู้จัดพิมพ์/ชื่อฐานข้อมูล [วันที่สืบค้น].

**2.8.3 เอกสารฉบับเต็ม (Full-text) จากวารสารอิเล็กทรอนิกส์ (E-Journal)**

เอกสารฉบับเต็ม (Full-text) จากวารสารอิเล็กทรอนิกส์ (E-Journal) เช่นJournal of Applied Physics เป็นต้น

ชื่อผู้เขียนบทความ. (ปีที่พิมพ์). “ชื่อบทความ”. *ชื่อวารสาร*[Electronic]. Vol., No., หน้า, Available: ชื่อผู้จัดพิมพ์ [วันที่สืบค้น].

**2.8.4 สารสนเทศจาก World Wide Web**

ชื่อผู้เขียนบทความ. (ปีที่พิมพ์). *ชื่อของ Web Page* [Online], Available: URL[วันที่สืบค้น].

**2.9 ผลงานทางศิลปะ**ชื่อจิตรกร. (จิตรกร). (ปีผลิตผลงาน). *ชื่อผลงานศิลปะ*[ภาพวาด หรือPainting], สถานที่: หน่วยงานแสดงผลงาน.